CELEX: 62013CN0378
Language: et
Date: 2013-07-02 00:00:00
Title: Kohtuasi C-378/13: 2. juulil 2013 esitatud hagi — Euroopa Komisjon versus Kreeka Vabariik

7.9.2013   
            
            
               ET
            
            
               Euroopa Liidu Teataja
            
            
               C 260/31
            
         2. juulil 2013 esitatud hagi — Euroopa Komisjon versus Kreeka Vabariik
   (Kohtuasi C-378/13)
   2013/C 260/58
   Kohtumenetluse keel: kreeka
   
      Pooled
   
   
      Hageja: Euroopa Komisjon (esindajad: M. Patakia ja A. Alcover San Pedro)
   
      Kostja: Kreeka Vabariik
   
      Hageja nõuded
   
   
               —
            
            
               Tuvastada, et kuna Kreeka Vabariik ei ole võtnud vajalikke meetmeid, et täita Euroopa Kohtu 6. oktoobri 2005. aasta otsust kohtuasjas C-502/03: komisjon vs. Kreeka Vabariik, siis ei ole Kreeka Vabariik täitnud talle ELTL artikli 260 lõikest 1 tulenevaid kohustusi;
            
         
               —
            
            
               kohustada Kreeka Vabariiki tasuma komisjonile karistusmakse 71 193,60 eurot kohtuasjas C-502/03 kuulutatud otsuse täitmisega viivitatud iga päeva eest, alates käesolevas kohtuasjas otsuse kuulutamise päevast kuni kohtuasjas C-502/02 tehtud otsuse täitmise päevani;
            
         
               —
            
            
               kohustada Kreeka Vabariiki tasuma komisjonile põhisumma 7 786,80 eurot päevas, alates kohtuasjas C-502/03 otsuse kuulutamise päevast kuni käesolevas kohtuasjas otsuse kuulutamise päevani või kuni kohtuasjas C-502/02 kuulutatud otsuse täitmise päevani, kui see toimub varasemal kuupäeval;
            
         
               —
            
            
               mõista kohtukulud välja Kreeka Vabariigilt.
            
         
      Väited ja peamised argumendid
   
   
               1.
            
            
               6. oktoobril 2005. aastal kohtuasjas C-502/03: komisjon vs. Kreeka Vabariik langetatud otsuses sedastas Euroopa Kohus järgmist:
               
                           1.
                        
                        
                           Kuna Kreeka Vabariik ei ole võtnud kõiki vajalikke meetmeid, et tagada nõukogu 15. juuli 1975. aasta direktiivi 75/442/EMÜ (jäätmete kohta), muudetud nõukogu 18. märtsi 1981. aasta direktiiviga 91/156/EMÜ, artiklite 4, 8 ja 9 järgimine, siis on Kreeka Vabariik rikkunud talle sellest direktiivist tulenevaid kohustusi.
                        
                     
                           2.
                        
                        
                           Mõista kohtukulud välja Kreeka Vabariigilt.
                        
                     
         
               2.
            
            
               Euroopa Liidu toimimise lepingu artikli 260 lõikes 1 on sätestatud, et kui Euroopa Liidu Kohus leiab, et liikmesriik ei ole täitnud aluslepingutest tulenevat kohustust, siis nõutakse sellelt riigilt kohtu otsuse täitmiseks vajalike meetmete võtmist.
            
         
               3.
            
            
               Komisjon saatis ELTL artiklis 260 ette nähtud kohtueelset menetlust järgides Kreeka Vabariigile märgukirja ja täiendava märgukirja, milles ta palus nimetatud riigil esitada oma märkused kõnesoleva kohtuotsuse täitmiseks võetud meetmete kohta.
            
         
               4.
            
            
               Olles andnud hinnangu vastustele, mille Kreeka Vabariik esitas eespool nimetatud kirjadele ja konkreetselt Kreeka Vabariigi esitatud kaheksale eduaruandele, tuvastas komisjon, et Kreeka Vabariik ei ole rohkem kui seitse aastat pärast eespool nimetatud kohtuotsuse kuulutamist ikka veel võtnud kõiki vajalikke meetmeid, mis on nõutud, et täita Euroopa Kohtu 6. oktoobri 2005. aasta otsust kohtuasjas C-502/03, ja otsustas esitada ELTL artikli 260 lõikes 2 sätestatud hagi.